strabo.geographica 15.1.64
διαλεχθῆναι δʼ ἑνὶ τούτων Καλάνῳ , ὃν καὶ συνακολουθῆσαι τῷ βασιλεῖ μέχρι Περσίδος καὶ ἀποθανεῖν τῷ πατρίῳ νόμῳ τεθέντα ἐπὶ πυρκαϊάν · τότε δʼ ἐπὶ λίθων τυχεῖν κείμενον . προσιὼν οὖν καὶ προσαγορεύσας εἰπεῖν ἔφη , διότι πεμφθείη παρὰ τοῦ βασιλέως ἀκροασόμενος τῆς σοφίας αὐτῶν καὶ ἀπαγγελῶν πρὸς αὐτόν · εἰ οὖν μηδεὶς εἴη φθόνος , ἕτοιμος εἴη μετασχεῖν τῆς ἀκροάσεως . ἰδόντα δʼ ἐκεῖνον χλαμύδα καὶ καυσίαν φοροῦντα καὶ κρηπῖδα , καταγελάσαντα τὸ παλαιόν φάναι πάντʼ ἦν ἀλφίτων καὶ ἀλεύρων πλήρη καθάπερ νῦν κόνεως · καὶ κρῆναι δʼ ἔρρεον αἱ μὲν ὕδατος γάλακτος δʼ ἄλλαι καὶ ὁμοίως μέλιτος , αἱ δʼ οἴνου τινὲς δʼ ἐλαίου · ὑπὸ πλησμονῆς δʼ οἱ ἄνθρωποι καὶ τρυφῆς εἰς ὕβριν ἐξέπεσον . Ζεὺς δὲ μισήσας τὴν κατάστασιν ἠφάνισε πάντα καὶ διὰ πόνου τὸν βίον ἀπέδειξε · σωφροσύνης δὲ καὶ τῆς ἄλλης ἀρετῆς παρελθούσης εἰς μέσον πάλιν εὐπορία τῶν ἀγαθῶν ὑπῆρξεν · ἐγγὺς δʼ ἐστὶν ἤδη νυνὶ κόρου καὶ ὕβρεως τὸ πρᾶγμα , κινδυνεύει τε ἀφανισμὸς τῶν ὄντων γενέσθαι . ταῦτα εἰπόντα κελεύειν , εἰ βούλοιτο ἀκροάσασθαι , καταθέμενον τὴν σκευὴν γυμνὸν ἐπὶ τῶν αὐτῶν λίθων κείμενον μετέχειν τῶν λόγων . ἀπορουμένου δὲ αὐτοῦ , Μάνδανιν ὅσπερ ἦν πρεσβύτατος καὶ σοφώτατος αὐτῶν , τὸν μὲν ἐπιπλῆξαι ὡς ὑβριστήν , καὶ ταῦτα ὕβρεως κατηγορήσαντα , αὐτὸν δὲ προσκαλέσασθαι καὶ εἰπεῖν ὡς τὸν μὲν βασιλέα ἐπαινοίη , διότι ἀρχὴν τοσαύτην διοικῶν ἐπιθυμοίη σοφίας · μόνον γὰρ ἴδοι αὐτὸν ἐν ὅπλοις φιλοσοφοῦντα · ὠφελιμώτατον δʼ εἴη τῶν ἁπάντων , εἰ οἱ τοιοῦτοι φρονοῖεν οἷς πάρεστι δύναμις τοὺς μὲν ἑκουσίους πείθειν σωφρονεῖν τοὺς δʼ ἀκουσίους ἀναγκάζειν · αὐτῷ δὲ συγγνώμη εἴη , εἰ διʼ ἑρμηνέων τριῶν διαλεγόμενος πλὴν φωνῆς μηδὲν συνιέντων πλέον ἢ οἱ πολλοί , μηδὲν ἰσχύσει τῆς ὠφελείας ἐπίδειξιν ποιήσασθαι · ὅμοιον γὰρ ὡς ἂν εἰ διὰ βορβόρου καθαρὸν ἀξιοῖ τις ὕδωρ ῥεῖν .
Lemmas: διαλέγω δέ εἷς οὗτος Κάλανος , ὅς καί συνακολουθέω ὁ βασιλεύς μέχρι Περσίς καί ἀποθνῄσκω ὁ πάτριος νόμος τίθημι ἐπί πυρκαιά · τότε δέ ἐπί λίθος τυγχάνω κεῖμαι . προσέρχομαι οὖν καί προσαγορεύω λέγω φημί , διότι πέμπω παρά ὁ βασιλεύς ἀκροάομαι ὁ σοφία αὐτός καί ἀπαγγέλλω πρός αὐτός · εἰ οὖν μηδείς εἰμί φθόνος , ἑτοῖμος εἰμί μετέχω ὁ ἀκρόασις . ὁράω δέ ἐκεῖνος χλαμύς καί καυσία φορέω καί κρηπίς , καταγελάω ὁ παλαιός φημί πᾶς εἰμί ἄλφιτον καί ἄλευρον πλήρης καθά νῦν κόνις · καί κρήνη δέ ῥέω ὁ μέν ὕδωρ γάλα δέ ἄλλος καί ὅμοιος μέλι , ὁ δέ οἶνος τις δέ ἔλαιον · ὑπό πλησμονή δέ ὁ ἄνθρωπος καί τρυφή εἰς ὕβρις ἐκπίπτω . Ζεύς δέ μισέω ὁ κατάστασις ἀφανίζω πᾶς καί διά πόνος ὁ βίος ἀποδείκνυμι · σωφροσύνη δέ καί ὁ ἄλλος ἀρετή παρέρχομαι εἰς μέσος πάλιν εὐπορία ὁ ἀγαθός ὑπάρχω · ἐγγύς δέ εἰμί ἤδη νυνί κόρος καί ὕβρις ὁ πρᾶγμα , κινδυνεύω τε ἀφανισμός ὁ εἰμί γίγνομαι . οὗτος λέγω κελεύω , εἰ βούλομαι ἀκροάομαι , κατατίθημι ὁ σκευή γυμνός ἐπί ὁ αὐτός λίθος κεῖμαι μετέχω ὁ λόγος . ἀπορέω δέ αὐτός , Μάνδανις ὅς εἰμί πρέσβυς καί σοφός αὐτός , ὁ μέν ἐπιπλήσσω ὡς ὑβριστής , καί οὗτος ὕβρις κατηγορέω , αὐτός δέ προσκαλέω καί λέγω ὡς ὁ μέν βασιλεύς ἐπαινέω , διότι ἀρχή τοσοῦτος διοικέω ἐπιθυμέω σοφία · μόνος γάρ ὁράω αὐτός ἐν ὅπλον φιλοσοφέω · ὠφέλιμος δέ εἰμί ὁ ἅπας , εἰ ὁ τοιοῦτος φρονέω ὅς πάρειμι δύναμις ὁ μέν ἑκούσιος πείθω σωφρονέω ὁ δέ ἀκούσιος ἀναγκάζω · αὐτός δέ συγγνώμη εἰμί , εἰ διά ἑρμηνεύς τρεῖς διαλέγω πλήν φωνή μηδείς συνίημι πολύς ἤ ὁ πολύς , μηδείς ἰσχύω ὁ ὠφέλεια ἐπίδειξις ποιέω · ὅμοιος γάρ ὡς ἄν εἰ διά βόρβορος καθαρός ἀξιόω τις ὕδωρ ῥέω .